cyanic-selkie/wikianc huggingface dataset:
Hacıbala Sadıqov
Həyatı
H. Sadıqov 1978-ci ildə Naxçıvan Muxtar Respublikası Ali Məhkə-məsinin Sədri seçilmiş və 1983-cü ilə qədər bu vəzifəni icra etmişdir. O, 1983-cü ildə yenidən Azərbaycan Respublikası Ali Məhkəməsinin üzvü vəzifəsinə seçilmiş və 2000-ci ilə qədər, yəni ölkəmizdə məhkə-mə-hüquq islahatları başlanana qədər həmin vəzifədə işləmişdir. 1. IX.2000-Cİ ildə isə o, Respublika Prezidentinin Fərmanı ilə Azərbaycan Respublikası Ali Məhkəməsi cinayət işləri və inzibati hüquqpoz-malara dair işlər üzrə kollegiyanm sədri — Azərbaycan Respublikası Ali Məhkəməsi Sədrinin müavini vəzifəsinə təyin olunmuşdur.
O, "Şərəf nişanı" ordeni ilə Naxçıvan MR Ali Soveti Rəyasət Heyətinin Fəxri Fərmanı ilə, SSRİ Ədliyyə Nazirliyinin Döş nişanı ilə təltif olunmuşdur. 1991-ci ildə Hacıbala Sadıqov ədliyyə sistemində uzun müddətli qüsursuz fəaliyyətinə görə "Əməkdar hüquqşünas" fəx-ri adına layiq görülmüşdür. İ. Əliyevin fərmanı ilə yüksək dövlət mükafatı ilə — "Şöhrət" ordeni ilə təltif edilmişdir.
Çəkicvuran Rozi
thumbnail|Amerikan qadını Çəkicvuran Rozi Çəkicvuran Rozi — ABŞ-də İkinci dünya müharibəsi dövrünün əməkçi qadın simvolu. Əsasən feminizm və qadınların iqtisadi gücünün bir simvolu olaraq istifadə edilir.
Tarixi
İkinci dünya müharibəsi dövründə ABŞ-də milyonlarla qadın Avropada hərbi əməliyyatların gedişini təmin etmək üçün işçi qüvvəsi sıralarına qoşuldu. Bunun əsas səbəbi işçi qüvvəsinin mühüm hissəsini təşkil edən kişilərin müharibəyə getməsi ilə bağlı idi. 1940-1945-ci illər arasında ABŞ-də qadınlar əmək bazarında işçi qüvvəsinin 37 faizini təşkil edirdi və hər dörd ailəli qadından biri işləyirdi. Qadınlar hərbi sənaye sahəsi də daxil olmaqla bütün istehsal sahələrində təmsil olunmuşdu. thumbnail|left|Fabrikdə işləyən qadın, [[oktyabr 1942-ci il.]] Altı milyondan çox amerikalı qadın təyyarə, bomba, tank və digər hərbi texnikanın hazırlanmasında iştirak edərək müttəfiq qüvvələrin İkinci dünya müharibəsində qələbəsinə böyük töhfə vermişdir.
Faren (Fransa)
Faren  — Fransa da kommuna, Rona-Alplar regionunda yerləşir. Departament — En. Sen-Trivyo-syur-Muanyan kantonuna daxildir. Kommunanın dairəsi — Burk-an-Bres.
Çəkicvuran Rozi
Tarixi
Eyni zamanda, ABŞ hökuməti həmin dövrdə qadınların əmək bazarına cəlb edilməsi üçün kampaniya başlatmışdı. Bu kampaniyanın qəhrəmanı "Çəkicvuran Rozi" idi. Qadın qüdrətinin mücəssəməsi olan "Çəkicvuran Rozi" qadınların işə cəlb edilməsi kampaniyasında çox uğurlu vasitələrdən biri idi. Onun qollarının gücünü nümayiş etdirən portreti ABŞ-də müharibə dövrünün ən yadda qalan şəkillərindən birinə çevrilmişdi. Bu portreti yaratmaq üçün 1943-cü ildə Vermont ştatının Arlinqton şəhərində yaşayan rəssam Norman Rokvell qonşu telefonçu qızın model olmasını istəmişdi. Lakin Meri Doyl Keefe adlı gənc qızın ağır sənayedə işləmək təcrübəsi yox idi. Amma onun görünüşü rəssamın yaratmaq istədiyi qələbə əzmli, zəhmətə qatlaşmağa hazır gənc amerikalı qadın obrazına tam uyğun idi. Nəticədə "Çəkicvuran Rozi" portreti ABŞ tarixində ən populyar rəsmlərdən biri oldu.
Faren (Fransa)
INSEE kodu — 01157.
Çəkicvuran Rozi
Tarixi
thumbnail|"[[We Can Do It!|Biz bunu edə bilərik!" sözləri yazılmış portret]]
Faren (Fransa)
Coğrafiyası
Kommuna Paris şəhərinin 370 km cənub-şərqində, Lion şəhərindən 30 km şimal-şərqdə və Burk-an-Bres şəhərindən 45 km cənub-qərbdə yerləşir.
Çəkicvuran Rozi
Tarixi
"Çəkicvuran Rozi" bəzən feminist qadın obrazı kimi qəbul edilsə də, bu obrazın mesajı hamıya aydın idi. Onun portretinin üzərində olan "Biz bunu edə bilərik!" sözlərinin yazılması təkcə qadınlarda özünə inam deyil, okeanın o tayında, eləcə də Asiyada-milyonlarla amerikalının döyüşdüyü müharibədə qələbəyə inam mesajı göndərirdi. Müharibə dövrünün filmləri, qəzetləri, şəkilləri və posterlərində "Çəkicvuran Rozi"nin göstərilməsi ilə qadınların böyük işçi qüvvəsi olmasının vətənpərvərlik baxımından müstəsna əhəmiyyəti vurğulanırdı.
Faren (Fransa)
Əhalisi
2010-ci ildə əhalinin sayı 2137 nəfər təşkil edirdi.
İqtisadiyyatı
2010-cu ildə əmək qabiliyyətli 1535 nəfər (15-64 yaş) arasında 1007 nəfər iqtisadi fəal, 349 fəaliyyətsiz (fəaliyyət göstərici 74.3%, 1999-cu ildə 75.4%) idi. 1007 fəal sakindən 953 nəfər (505 kişi və 448 qadın) işləyir, 54 nəfər işsizdir (22 kişi və 32 qadın). 349 hərəkətsiz 122 nəfər arasında şagird və ya tələbə, 152 nəfər təqaüdçü, 75 nəfər digər səbəblərə görə fəaliyyətsizdir.
Novuşbaşı dağı
Novuşbaşı dağı – Ordubad rayonu ərazisində dağ (hünd. 1600 m). Zəngəzur silsiləsinin suayırıcısındakı Qapıcıq yüksəkliyindən (hünd. 3905,2 m) cənub-qərbə ayrılan Xəzəryurd qolunun qərb yamacında zirvə. Parağa kəndindən 3,5 km şimal-qərbdədir. Orta Eosenin Lütet mərtəbəsinə aid Biləv lay dəstəsinin vulkanogen-çökmə süxurlarından təşkil olunmuş hamar təpəli yüksəklikdir. Tektonik cəhətdən Ordubad qarılma zonasının Paradaş seqmentində, eyniadlı əyilmənin mərkəzi strukturu olan Şurud-Vəndam sinklinalının  geniş şimal-şərq qanadında yerləşir.
Çika Kuroda
– təbii piqmentlər haqqında araşdırmaları ilə tanınan Yaponiya kimyaçısı. Yaponiyanın ilk qadın kimyaçısı hesab olunur. O, 1916-cı ildə Yaponiyada elmi bakalavr dərəcəsi əldə etmiş ilk qadındır.
Həyatı və karyerası
Çika Kuroda 24 mart 1884-cü ildə Yaponiyanın Saqa şəhərində doğulmuşdur. 1901-ci ildə Saqa Normal Məktəbindən, 1906-cı ildə Tokio Qadınlar Ali Normal Məktəbindən məzun olmuş, Fukui Normal Məktəbində müəllimlik etməyə başlamışdır. 1909-cu ildə Tokio Qadınlar Ali Normal Məktəbində köməkçi professor olmuşdur. Tohoku Universitetinin kimya fakültəsinə qəbul olunmuş və universitetin ilk qadın tələbəsi olmuşdur. Professor Macima Toşiyukinin başçılığı altında təbii piqmentlər haqqında araşdırmalar aparmağa başlamışdır. 1916-cı ildə məzun olanda universitetin köməkçi professoru təyin olunmuşdur. 1918-ci ildə Tokio Qadınlar Ali Normal Məktəbinin professoru olmuşdur.
1921-ci ildə Təhsil Nazirliyinin xarici tələbəsi kimi Oksford Universitetinə daxil olaraq Vilyam Henri Perkinin tələbəsi olmuşdur. 1923-cü ildə Yaponiyaya qayıtmışdır. Həmin il baş verən Böyük Kanto zəlzələsinə görə araşdırmalarına davam edə bilməmişdir. 1924-cü ildə RIKEN-ə daxil olaraq Macima laboratoriyasında işləməyə başlamış, 1929-cu ildə saflor piqmentinin strukturu haqqında işini tamamlayaraq doktorantura dərəcəsi əldə etmişdir. Beləliklə, Yaponiyada bu dərəcəni əldə edə bilmiş ikinci qadın olmuşdur.
Elmi töhfələri
Kuroda 1918-ci ildə Lithospermum erythrorhizon adlı bitki növündən əldə olunan piqment haqqında məqalə təqdim etmiş və Yaponiya Kimya Cəmiyyətində nitqlə çıxış edən ilk qadın olmuşdur. O, müxtəlif təbii mənbələrin, eləcə də, badımcan qabığının və qara soyanın piqmentini araşdırmışdır. 1930-cu illərdən etibarən naftoxinon birləşmələrini və onların törəmələrini araşdırmışdır. Bu araşdırmalara dəniz kirpilərinin belində tapılmış piqment haqqında tədqiqatlar da daxildir.
Oçanomizu Universitetitində soğan qabığının piqmentini öyrənmiş və araşdırmaları əsasında yüksək qan təzyiqli insanların müalicəsi üçün Keruchin C adlı dərman hazırlamışdır.
Egey dənizi
Egey dənizi (türkcə:Ege Denizi, yunanca: Αιγαίο Πέλαγος, Aigaío Pélagos) ya da Adalar dənizi — Balkan və Anadolu yarımadaları arasında, Aralıq dənizinə bağlı bir dənizdir. Mərmərə dənizi və Qara dənizdən Çanaqqala və İstanbul boğazları ilə ayrılan dənizin cənub sərhədləri qaralarla çəkilmiş olmaqla bərabər, şimal sərhədlərini Yunanıstana bağlı adalar olan Rodos və Krit adalarına çəkir.
Boğazları: Dardanel, Kafirefs boğazı, Evrip boğazı.
Kondole
Kondole – Cənubi Avstraliya aborigenlərinin mifologiyasından bir personaj. Balinaya dönmüş sevimsiz və kobud insan.
Mif
Kondole haqqında əfsanə əsasən Enkanter-Bey bölgəsində yayqındır. Çox qızmar bir yay keçirdi, buna görə də bütün ayinlər gecə keçirilirdi. Ayinlərin aparılması üçün odun sönməməsinə nəzarət edəcək insan lazım idi. Odla bacara bilən yeganə insan Kondole idi, lakin o, ayinlərdə iştriak etmək istəmirdi və buna görə odu kolların içində gizlədir. Erkəklər onunla uzun müddət mübahisə edir, sonar isə onlardan biri Kondoleyə nizə atır və kəllə sümüyünü deşir. Bundan sonra bütün erkəklər kenquru, opossum, quş və digər heyvanlara çevrilirlər. Kondole isə balinaya dönür, kəllə sümüyündəki dəlik isə onun nəfəs borusu olur. Aborigenlər Kondoleni dünyanın ilk balinası sayırlar.
Mədəni təsir
1989-cu ildə Psychic TV qrupu Kondole adlı musiqi albomu çıxarır. Albom yalnız iki kompozisiyadan ibarət olur və bu kompozisiylar Deadcat filminin saundtrekinə daxil edilir. 1993-cü ildə alboma yeni bir kompozisiya əlavə olunur.
Albomu yenidən çıxaran Pi-Orric, San-Fransisko delfinariumunu ziyarət etdikdən sonar albomu dəniz heyvanlarının qorunmasına həsr edir.
Həlaib üçbucağı
XIX - XX əsrlər
250px|thumb|left|1912-ci ildə Həlaib Üçbucağı və Bir Tavil xəritəsi XVIII əsrin sonlarına aid xəritələrdə mübahisəli torpaqlar Nubiya əyalətinin (müasir Sudan ərazisi) bir hissəsi kimi göstərilib. XIX əsrin 20-ci illərindən etibarən Sudanın böyük hissəsi, o cümlədən Həlaib bölgəsi Misirin hakimiyyəti altına düşdü. XIX əsrin 70-ci illərdə Sudanda hakimiyyət faktiki olaraq Böyük Britaniyanın nəzarəti altına keçsə də, 80-ci illərin əvvəllərində Mehdiyyə üsyanı zamanı ingilislər yerli tayfalar tərəfindən ölkədən sıxışdırılıb çıxarıldı.
1898-ci ildə Böyük Britaniya və Misir Məhdiyyəliləri məğlub etdilər və 1899-cu ildə Sudanı öz kondominiumları elan etdilər. Beləliklə İngilis-Misir Sudanın yarandı. Ölkənin şimal sərhədi 22-ci paralel boyunca quruldu, Həlaib rəsmi olaraq Misirə verildi. 1902-ci ildə Böyük Britaniya birtərəfli qaydada sərhədi dəyişərək “üçbucağı” Sudana verdi. Bu, sərhəd zonasında məskunlaşmış tayfalara məxsus ərazilərin bütövlüyünü təmin etmək məqsədi ilə edilmişdi. Eyni zamanda, ərazisi Terra nullius olan Bir Tavil Misirə verildi. İşğalçı Britaniya ordusunun faktiki mövcud olduğu, lakin o zaman de-yure müstəqil dövlət olan və Böyük Britaniya tərəfindən də belə tanınan Misirlə müvafiq müqavilələr bağlanmadı.
1914-cü il dekabrın 18-də Misir İngiltərənin protektoratına çevrildi. Protektoratlıq 28 fevral 1922-ci ildə İngiltərə tərəfindən birtərəfli qaydada ləğv edildi, lakin mübahisəli məsələləri həll edəcək dövlətlərarası müqavilə imzalamaq cəhdləri 1936-cı ilə qədər uğursuz oldu. 1936-cı il müqavilə layihəsi ilkin olaraq Sudanın Misirin payı ilə İngiltərənin nəzarətinə tam verilməsini nəzərdə tuturdu. Lakin müqavilənin son variantı 1899-cu il Sudan Konvensiyasının bərpası ilə Misirin Britaniya işğalının rəsmi sona çatmasını və İngiltərə-Misir dövlətlərarası ittifaqının yaradılmasını təmin etdi.
1951-ci il oktyabrın 15-də Misir parlamenti 1936-cı il İngiltərə-Misir müqaviləsinin və onunla birlikdə 1899-cu il müqaviləsinin ləğvi haqqında qanunu təsdiq etdi. Misir kralı I Faruq Misir və Sudan kralı elan edildi.
Misir 1952-ci il İyul İnqilabından sonra Sudan xalqının öz müqəddəratını təyinetmə hüququnu tanıdı. 12 noyabr 1955-ci ildə Sudan müstəqillik qazandı. 1958-ci ildə Misir prezidenti Camal Əbdül Nasir Həlaib bölgəsinə qoşun göndərdi. Lakin həmin ay onları geri çəkdi və bununla da “üçbucağ”ı Sudanın istifadəsinə verdi. 1990-cı illərə qədər Misir, İsraillə müharibə zamanı Misirə dəstək verən Sudanı özünün strateji müttəfiqi hesab edərək ona heç bir ərazi iddiası irəli sürmürdü. 250px|thumb|left|Misirin iddiasını (sarı və yaşıl), Sudanın iddiasını (mavi və yaşıl), Həlaib üçbucağını (açıq yaşıl), Halfa Salient vadisi (tünd yaşıl) və Bir Tavil (Misir və Sudan arasındakı ağ ərazi) göstərən sadələşdirilmiş xəritə 1992-ci ildə Sudanın "üçbucağın" sahilini Kanada neft şirkəti International Petroleum Corporation (IPC, indi - Lundin Petroleum) konsessiyasına verməsi Misirdə həddindən artıq narazılığa səbəb oldu.
Elə həmin il Sudan və Misir sərhədçiləri arasında silahlı toqquşma oldu. Sonuncunun hərbçiləri iki hərbi maşınla Sudan sərhəd məntəqələrinə hücum edib, iki polisi öldürüb, dördünü yaraladı. Prezident Hüsnü Mübarək hadisədən təəssüfləndiyini bildirmiş və təzminat vəd etmişdi. Daha sonra tərəflər vəziyyəti gərginləşdirməmək barədə razılığa gəldilər. Lakin 1993-1994-cü illərdə hələ də sərhəddə vaxtaşırı atışmalar baş verirdi.
1994-cü ildə Misir və Sudan arasında münasibətlər Nil çayında Sudanın paytaxtı yaxınlığında bəndlərin tikintisinə başlandıqdan sonra daha da mürəkkəbləşdi. 1960-cı illərin sonlarında Misir SSRİ-nin dəstəyi ilə Nasir gölündə bəndlər və su elektrik stansiyaları şəbəkəsi qurduqdan sonra Misirin geniş ərazilərinin mövsümi daşqınlarının qarşısını aldıqdan sonra çay artıq cənubda, Sudanın Misirlə həmsərhəd ərazilərində daşırdı. Bu səbəblə təkcə 1960-cı illərdə Sudanın şimalında 100 mindən çox insan evlərini itirdi. Problemi həll etmək üçün 1990-cı illərin əvvəllərində Sudanın paytaxtı yaxınlığında bəndlərin tikilməsi qərara alındı ​​və bununla da ölkənin şimal hissəsində çayda suyun səviyyəsinə nəzarət yaradıldı. Bu hal Misirdə qəzəb doğurdu və 1994-cü ildə Xartuma gözlənilən hava hücumu haqqında məlumat yayıldı. Daha sonra bu planların ləğvi elan olunsa da, iki ölkə arasında münasibətlərin səviyyəsi rekord həddə aşağı düşdü.
1995-ci ildə Misir bölgəyə qoşun yeritdi və Həlaib şəhəri istisna olmaqla, bütün mübahisəli əraziləri nəzarətə götürdü.
Bundan əlavə, Qahirə Xartuma qarşı ekstremist ünsürlərə sığınacaq vermək, Sudan ərazisində terrorçuların hazırlanması üçün düşərgələr qurmaq və onları silahla təmin etmək ittihamlarını irəli sürdü. 1996-cı ilin iyununda Əddis-Əbəbədə Misir prezidenti Hüsnü Mübarəkə qarşı uğursuz sui-qəsd cəhdindən sonra vəziyyət daha da gərginləşdi və Misir Sudan hakimiyyətini bunda iştirakda ittiham etdi.
Eyni zamanda, Sudan hökumətinin ölkənin cənubunda qeyri-müsəlman azlıqlarla vətəndaş müharibəsində qalib gələ bilməməsi fonunda nə Qahirə, nə də Xartum qarşıdurmanın daha da genişlənməsində maraqlı deyildilər. Bu səbəbdən 1997-ci ildən başlayaraq, hər iki ölkə arasında gərginlik getdikcə azalmağa başladı.
2000-ci ildə Sudan qoşunlarını Həlaibdən çıxardı, ərazi tamamilə Misirin nəzarəti altına keçdi.
Unikal iqlimə malik üçbucağın şərq hissəsində Misir özünün Gebel Elba Milli Parkını yaratdığını elan etdi. Qırmızı dənizə yaxınlığına (dənizdən 15-30 km qərbdə) və şimal-şərq küləklərindən rütubətin tutulmasına görə, bu zonada yağıntı Misirin qalan hissəsindən çox olur. Qoruğun florası 458 bitki növü ilə təmsil olunur ki, bu da ölkədə qeydə alınan bitkilərin demək olar ki, dörddə birini təşkil edir. 1986-cı ildə yaradılmış milli parka Həlayib Üçbucağının böyük hissəsi (qərb küncü istisna olmaqla) və ərazi baxımından onunla müqayisə oluna bilən şimaldakı ərazi daxildir.
XXI əsr
Sudan-Misir sərhədini quru yolu ilə, o cümlədən üçbucaq ərazisində keçmək ümumiyyətlə qadağandır. 2005-ci ildən Misirin Turizm Nazirliyi Misirdəki turistlərə Hələib Üçbucağına səyahət etməyə icazə verib. “Üçbucaq” ərazisində iki valyuta dövriyyədədir və hər iki ölkənin mobil operatorları fəaliyyət göstərir.
Həlaib rayonunun mülkiyyət məsələsi həllini tapmayıb. 2002-ci ilin avqustunda Sudan prezidenti Ömər əl-Bəşir mətbuata bildirib ki, "Həlaib Üçbucağı" Sudan ərazisi olduğu üçün BMT Təhlükəsizlik Şurasına torpaq mülkiyyətinə yenidən baxmaq üçün müraciət göndərib. 2004-cü ildə o, BMT-nin Halaib Üçbucağının Sudanın bir hissəsi kimi tanınmasını tələb etmək qərarını bir daha təsdiqləyib.
14 oktyabr 2006-cı ildə Sudan hökuməti 2005-ci ildən bəri Sudanın şərqində fəaliyyət göstərən və ərəb tayfalarından olan əl-Rəşidə və əl-Becadan ibarət Şərq Cəbhəsi ilə sülh sazişi imzaladı. Bundan sonra tayfalar Sudan hökumətini tanıdıqlarını elan etdilər. Tayfalar Həlaibdə etnik, qəbilə və dini baxımdan Sudanla əlaqəli insanlar yaşadığından Halaib üçbucağını Sudanın suveren hissəsi hesab etdiyini bildirdilər.
2009-cu ilin oktyabrında, 2010-cu ilin aprelində Sudanda keçiriləcək ümumi seçkilər üçün hərtərəfli plan hazırlayan Sudan Seçki Komissiyası, Həlaib Üçbucağının Qırmızı dəniz əyalətinin seçki dairələrindən biri olduğunu və onun sakinlərinin də konstitusiya hüquqlarından istifadə etməli seçkilərdə iştirak etmək üçün qeydiyyatdan keçməli olduğunu bildirdi. Seçkilərə lazımi hazırlıqları həyata keçirmək üçün Seçki Komissiyası tərəfindən yaradılmış xüsusi komanda Misir hakimiyyəti tərəfindən Üçbucağa buraxılmadı və orada seçici qeydiyyatı aparılmadı.
Cənubi Sudanın gözlənilən müstəqilliyi və bununla bağlı ərazi mübahisələri ilə əlaqədar Şərq Cəbhəsi və Beja Konqresinin rəhbəri Musa Məhəmməd Əhməd bəyan etdi ki, Həlaib Üçbucağının suverenliyi məsələsi beynəlxalq məhkəmələrdə həll edilməlidir. Cənubi Sudan və Sudan Respublikası arasında mübahisəli Abyei bölgəsində olduğu kimi məsələ Haaqadakı arbitraj məhkəməsinə çıxarılmalıdır. Qeyd edək ki, bir müddər əvvəl Haaqa Daimi Arbitraj məhkəməsi mübahisəli ərazinin sərhədlərini dəyişdirmiş və onun mülkiyyətinə dair yerli əhali arasında referendum keçirməyə qərar verib. 2009-cu ilin dekabrında Musa Məhəmməd Əhməd Sudan prezidentinin köməkçisi kimi Həlaib üçbucağının ərazisinə daxil olmağa cəhd etsə də, ora buraxılmayıb. O, mediaya sərhədi keçmək istəyini “Sudanın Həlaib Üçbucağı üzərində suverenliyini bir daha təsdiqləmək və xalqın vəziyyətini yoxlamaq, Sudandan sonra orada qalan Sudan hərbçilərinə mənəvi və maddi dəstək göstərmək cəhdi kimi izah edib". O, həmçinin əlavə edib ki, Həlaib Üçbucağı Sudanın ərazisidir və Sudan ondan "heç bir halda" imtina etməyəcək.
2009-cu ildən Misir hakimiyyəti Şalatin şəhərindən Həlaibə ötürücü xətt çəkərək, hazırda Həlaib Üçbucağını enerji ilə təmin edən elektrik generatorlarından istifadə ehtiyacını aradan qaldırıb.
2010-cu ildən Həlaibdən Port Sudana yeni magistral yol açılıb.
2010-cu ilin iyulunda Misirin “Əl-Məsri əl-Youm” qəzeti xəbər verir ki, üç tayfanın, əl-Ababda, əl-Bəşəriyə və əl-Bejanın nümayəndələri Həlaib üçbucağının Misir statusunun lehinə danışıb və onların misirli olduqlarını bəyan ediblər. Onlar bəyanatlarında Sudan vətəndaşları deyil, Misir vətəndaşlarının bütün hüquqlarına, o cümlədən daxili pasportlara, seçkilərdə səs vermək və Misir silahlı qüvvələrində xidmət etmək hüququna sahib olduqlarını təsdiqləyiblər.
Qərib Baxşəliyev
Qərib İnqilab oğlu Baxşəliyev (22 may 1977; Bakı, Azərbaycan SSR — 3 noyabr 2020; Zəngilan rayonu, Azərbaycan) — Azərbaycan Silahlı Qüvvələrinin polkovnik-leytenantı, Vətən müharibəsi şəhidi.
Həyatı
Qərib Baxşəliyev 1977-ci il mayın 22-də Bakı şəhərində anadan olub. 1984–1994-cü illərdə Nərimanov rayonunda 82 nömrəli tam orta məktəbdə təhsil alıb. 1995–1999-cu illərdə isə Bakı Ali Birləşmiş Komandanlıq Məktəbində (BABKM) ali hərbi təhsil alıb. Ailəli idi. Üç övladı yadigar qaldı.
Hərbi xidməti
Qərib Baxşəliyev 1999–2000-ci illərdə Azərbaycan Silahlı Qüvvələrinin Tərtər rayonunda yerləşən "N" saylı hərbi hissəsində Motoatıcı Tağımın Komandiri vəzifəsində xidmət edib. 2000-ci ildə Tərtər rayonu istiqamətində Kontuziya alması nəticəsində xidmətini Azərbaycanda zabitlərin yetişdirilməsində xüsusi rolu olan Cəmşid Naxçıvanski adına Hərbi Liseydə davam edib.
Qərib Baxşəliyev 2000–2002-ci illərdə Cəmşid Naxçıvanski adına Hərbi Liseydə Taqım Komandiri, 2002–2010-cu illərdə həbi liseyin Tədris Bölüyünün Komandiri, 2010–2014-cü illərdə hərbi liseyin tərbiyəvi işlər bölməsində psixoloq, 2014–2016-cı illərdə isə hərbi liseyin şəxsi heyətlə iş üzrə şöbənin psixoloqu vəzifəsində xidmət edib.
2016–2019-cu illərdə Qərib Baxşəliyev əvvəl Heydər Əliyev adına Hərbi Liseydə, sonra isə Heydər Əliyev adına Azərbaycan Ali Hərbi Məktəbində (AAHM) hərb tarixini tədris edib.
Azərbaycan Ordusunun polkovnik-leytenantı olan Qərib Baxşəliyev 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsi zamanı Cəbrayıl, Füzuli və Zəngilan istiqamətlərində gedən döyüşlərdə Azərbaycan Ordusunun hərbi qulluqçularının mənəvi-psixoloji hazırlığının artırılmasında rol oynayıb. Qərib Baxşəliyev noyabrın 3-də Zəngilan istiqamətində xidməti avtomobilində düşmənə əsir düşməmək üçün silahı ilə özünə başından açdığı atəş nəticəsində şəhid olub. Onun nəşi 32 gün erməni tərəfində saxlanıldığdan sonra II Şəhidlər Xiyabanında dəfn olunub.
Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Qərib Baxşəliyev ölümündən sonra "Vətən uğrunda" medalı ilə təltif edildi.
Azərbaycan ərazilərinin işğaldan azad olunması zamanı döyüş tapşırıqlarını yerinə yerinə yetirən zaman mərdliyin və igidliyin göstərilməsinə görə Azərbaycan Prezidenti İlham Əliyevin 24.06.2021-ci il tarixli Sərəncamına əsasən Qərib Baxşəliyev ölümündən sonra "İgidliyə görə" medalı ilə təltif edildi.
Azərbaycanın Qubadlı rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 24.06.2021-ci il tarixli Sərəncamına əsasən Qərib Baxşəliyev ​ölümündən sonra "Qubadlının azad olunmasına görə" medalı ilə təltif edildi.
Şəhid Qərib Baxşəliyevə məxsus materiallar ailəsi tərəfindən Milli Azərbaycan Tarixi Muzeyinin Vətən müharibəsi fonduna təhvil verilmişdir.
UEFA Avro 1984 (seçmə mərhələsi)
Püşkatma
Çempionatın seçmə mərhələsinin püşkatması 8 yanvar 1982-ci ildə Parisdə baş tutmuşdur. Aşağıda beş səbət qeyd olunmuşdur, qalın hərflərlə final turnirinə adlaya bilən komandalar işarələnmişdir.
İcmal
Bəzi qruplarda favoritlərin turnirin final mərhələsinə vəsiqə qazanmasına imkan verməyən sensasiyalar baş vermişdir. Məsələn, 2-ci qrupda Portuqaliya millisi sensasiyaya imza ataraq SSRİ millisini qabaqlamış və Lissabonda SSRİ ilə keçirilən oyunda Fernandu Şalanaya qarşı qayda pozuntusuna görə verilən şübhəli 11 metrlik cərimə zərbəsi nəticəsində 1:0 hesabı ilə qazandığı oyun sayəsində qrup lideri olmuşdur.
5-ci qrupda isə favorit hesab edilən İtaliya millisinin deyil, Rumıniya millisinin final mərhələsinə vəsiqə qazanması sensasiya olaraq dəyərləndirilmişdir. Rumınlar son turda Bratislavada Çexoslovakiya millisinə qarşı keçirdikləri oyunda əldə etdikləri 1:1 hesablı bərabərlik sayəsində qrup birinciliyinə yüksəlmişlər. İtaliya millisi isə müvəffəqiyyətsizliyə düçar olaraq qrupda beş komanda arasında dördüncü yeri tutmuşdur.
Bir başqa sensasiyaya Danimarka millisi imza atmışdır. 3-cü qrupda danimarkalılar ingilisləri qabaqlaya bilmişlər: evdə "Danimarka dinamiti" ləqəbli Preben Elkyer-Larsenin sayəsində əldə olunan 2:2 hesablı bərabərlik və səfər oyununda "Uembli"də qazanılan 1:0 hesablı qələbə Danimarka millisini turnirin final mərhələsinə çıxarmışdır. İngilislər isə Yunanıstan millisi ilə oyunda xal itirməklə qrup lideri olmaq şanslarını da əldən vermişlər.
6-cı qrupda mübarizə aparan bir başqa Britaniya komandası — Şimali İrlandiya millisi üçün də turnirin seçmə mərhələsi uğursuzluqla bitmişdir. Şimali irlandlar almanlarla oynadıqları hər iki oyunda qələbə qazansalar da, digər oyunlarda itirdikləri xallara görə qrup lideri ola bilməmişlər. Son turda AFR millisinin oyunçusu Gerd Ştrak Albaniya millisi ilə keçirilən qarşılaşmada oyunun bitməsinə 11 dəqiqə qalmış vurduğu qol ilə Şimali İrlandiya millisinin final mərhələsinə adlamaq ümidlərini puç edərək öz komandasını qrup birinciliyinə yüksəltmişdir.
Seçmə mərhələsinin 7-ci qrupundakı oyunlar da sensasiya ilə tamamlanmışdır. Niderland millisi vurulan və buraxılan topların fərqinə görə qrupdakı son oyundan qabaq İspaniya millisini xeyli qabaqlayırdı. İspanlar onlarla eyni xala sahib niderlandlıları qabaqlayaraq qrup birincisi olmaq üçün son turda Malta millisini 11 top fərqi ilə məğlub etməli idilər. Seviliyada keçirilən oyunda birinci hissədən sonra ispanlar 3:1 hesabı ilə irəlidə olsalar da, bu onlara final mərhələsinə adlamağa kifayət etmirdi. Amma ikinci hissədə ispanlar gözlənilmədən "toparlanaraq" maltalıların qapısına 9 qol vura bilmişlər. Bu qollardan doqquzuncusu 86-cı dəqiqədə maltalıların qapısına Xuan Antonio Senyor tərəfindən vurulmuşdur. Niderlandlılar maltalıları oyunu satmaqda günahlandıraraq, ispanların Malta millisinin oyunçularına hətta yeni il tətil putyovkaları aldıqlarını belə iddia etmişlər. Ancaq oyunun satıldığını faktlarla sübut etmək mümkün olmamışdır. Bununla belə bu hadisədən sonra UEFA yarışların reqlamentini dəyişmişdir: 1988-ci ildən başlayaraq bu günə qədər turnir cədvəlində eyni xalı toplayan komandalardan şəxsi görüşlərdə daha çox qol vuraraq qələbə qazananı digərini qabaqlamış olur.
Qarışıq vəziyyət seçmə mərhələsinin 4-cü qrupunda da yaranmışdır. Burada final mərhələsinə vəsiqə qazanmağa eyni anda üç komanda — Uels, Bolqarıstan və Yuqoslaviya milliləri iddialı idilər. Vəsiqənin taleyi Splitdəki oyunda həll olunmuşdur: bərabərlik Uels millisinə sərf edirdi, Bolqarıstan və Yuqoslaviya milliləri isə final mərhələsinə adlamaq üçün mütləq qələbə qazanmalı idilər. Sonuncu dəqiqələrdə bolqarlar yüz faizlik qol vurmaq imkanını əldən vermişlər. Yuqoslavlar isə bunu bağışlamayaraq oyunun 90-cı dəqiqəsində bolqarları cəzalandırmışlar. Baş zərbəsi ilə vurulan qələbə qolunun müəllifi Lübomir Radanoviç olmuşdur.
Turqut Cansever
Turqut Cansever Turqut Cansever (12 sentyabr 1921, Antalya - 22 fevral 2009, İstanbul), türk memarı, şəhər plançısı, mütəfəkkir. O, dünyada yeganə memardır ki, üç dəfə Ağa Xan Memarlıq Mükafatını alıb. "Müdrik memar" kimi də tanınır. Şəhərdə, yenidənqurma, qoruma sahələrində bir çox vəzifə almış və Bəyazıd Meydanını dizayn etdi. Türkiyədə sənət tarixi üzrə ilk doktorluq dissertasiyasının sahibidir.
Həyatı
1921-ci ildə Antalyada anadan olub. O, həkim Həsən Ferit bəylə həyat yoldaşı Saime xanımın beş övladının ən böyüyüdür.
Tələbəlik illəri
Rəssam olmaq niyyəti ilə girdiyi İstanbul Dövlət İncəsənət Akademiyasında Halil Dikmen, Mazhar Şevket İpşiroğlu və Sedad Hakkı Eldemlə tanış olub. Memarlıq təhsili almağa qərar verdi. Sedat Hakkı bəyin köməkçisi oldu. Memarlıq ixtisası üzrə təhsil aldıqdan sonra o, sənət tarixi üzrə fəlsəfə doktoru elmi dərəcəsi almaq üçün müraciət etdi. 1946-cı ildə dərslərə başladı və İslam incəsənətinin tarix müəllimi Ernst Diez onu çox heyran etdi. Onun 1949-cu ildə yazdığı “Osmanlı və Səlcuqlu memarlığında sütun başlıqları” adlı doktorluq dissertasiyası Türkiyədə sənət tarixi üzrə doktorluq dissertasiyalarının ilkidir. O, dissertasiya işi üçün 14 Anadolu şəhərini və 111 binanı ziyarət edib. Əsər 2010-cu ildə "Sonsuz məkan axtarışında: Səlcuqlu və Osmanlı sənətində sütun başlıqları" adı ilə nəşr edilmişdir.
Fransaya getdi və bir müddət Avropanı gəzdi. İstanbul Universiteti Ədəbiyyat Fakültəsini 1960-cı ildə “Müasir Memarlıq Problemləri” adlı dissertasiya işi ilə dosent elmi adını almışdır.
Karyerası
1949-cu ildə Sədullah Paşa malikanəsi bərpa edib. Bu, onun peşəkar həyatında ilk mühüm təcrübəsi oldu. 1951-ci ildə ortağı Əbdürrəhman Hancı ilə birlikdə ilk memarlıq bürosunu qurdu. Birgə dizayn etdikləri Anadolu klubu Mehmanxanası mühüm işlərindən biridir. Qaratəpə Açıq Hava Muzeyi, Diyarbakır Kolleci, ODTÜ Kampusu yarışması layihəsi, Türk Tarix Qurumunun binası 1950-ci illərdə dizayn edilmiş əsərlərdəndir.
1952-ci ildə Nilüfer xanımla evləndi və cütlüyün Həsən, Əminə və Feyza (1961) adlı uşaqları oldu və onlar memarlıq peşəsini seçdilər.
Cansever 1958-ci ildə Bəyazid meydanının dizaynına başladı. Bu iş onu şəhərçilik, yenidənqurma və qoruma sahəsində mübarizə aparmağa vadar etdi. Bu sahələrdə çoxlu qısamüddətli tapşırıqlar aldı. Aldığı vəzifələrindən bəziləri bunlardır: 1959-1960-cı illərdə qurulmasında iştirak etdiyi Mərmərə Region Planlaşdırma Təşkilatı rəhbəri və 1961-ci ildə İstanbul Bələdiyyəsi planlaşdırma müdiri; 1974-1975-ci illərdə Dünya Bankının İstanbul Böyükşəhər Planlaşdırma Layihəsi rəhbəri; 1974-1976-cı illərdə Avropa Şurası Türkiyə Nümayəndəliyinin üzvü; 1975-1980-ci illər arasında İstanbul Bələdiyyəsi, 1979-cu ildə Ankara Bələdiyyəsinə böyük şəhər planlaması, yeni məskunlaşma, şəhər mərkəzləri.
1960-cı illər Canseverin Bodrumla tanış olduğu dövrdür. 1980-ci ildə aldığı iki Ağa Xan Memarlıq Mükafatından birini ona gətirəcək Ertegün Evinin bərpası Bodrumla tanışlığının nəticəsidir.
Türk Tarix Qurumunun binası (1951-1967, Ankara, Ərtur Yenerlə birlikdə) və Əhməd Ertegün evinin təmiri (1971-1973, Bodrum) 1980-ci ildə ona iki Ağa Xan mükafatı gətirdi. Üçüncü mükafatı 1992-ci ildə aldı. Bodrumdan 9 km. şimalda Mandalya körfəzində cəmi 3 otel və 500 evdən ibarət; Emine Öğün, Mehmet Öğün və Feyza Cansever ilə birlikdə reallaşdırdığı Dəmir Evlər Layihəsi ona üçüncü Ağa Xan Mükafatını gətirdi. Dünyada üç dəfə Ağa Xan Memarlıq Mükafatını alan yeganə memardır.
Cansevər nəşriyyat fəaliyyətini 90-cı illərdə də davam etdirdi. Çoxlu məqalələri çap olunub, yazılarını kitab halına salıb. Monumental əsər olan Memar Sinan kitabını 2005-ci ildə nəşr etdirib. 2007-ci ildə İstanbulda “Turqut Cansevər: Memar və Mütəfəkkir” adlı sərgi açıldı. Uğur Tanyeli və Atilla Yücelin kuratorluq etdiyi sərgi, Türkiyədə arxiv materiallarına əsaslanan ilk retrospektiv memar sərgisidir.
2000-ci ildə ürəyinə stimulyator taxılır və 2008-ci ilin iyul ayından yataq rejimində müalicə alan Turqut Cansever 2009-cu il fevralın 22-də İstanbul Kadıköy Çiftehavuzlardakı evində vəfat etdi. Cənazəsi 23 fevral 2009-cu ildə Fatih məscidində ikindi namazından sonra qılınan cənazə namazının ardından Ədirnekapı qəbiristanlığında dəfn edildi.
Duet Amburan (albom)
Duet Amburan – Azərbaycan Respublikasının xalq artisti, müğənni Eyyub Yaqubovun ilk studiya albomu.
Albom haqqında
Şanson mahnıların üstünlük təşkil etdiyi albomda Oktay Əhmədov, Emin Sabitoğlu, Aydın Vəliyev və s. şəxslərin bəstələri yer almışdır. Bütün aranjimanların müəllifi Eldar Əzizlidir.
Məhəmməd Hadi. Seçilmiş əsərləri. II cilddə.II cild
'''Məhəmməd Hadi. Seçilmiş əsərləri. II cilddə. II cild ''' — Məhəmməd Hadinin (1879–1920) əsərlərinin II cildinə onun Azərbaycan və Türkiyə mətbuatında çıxan publisistik yazıları, nəsr əsərləri, ədəbi-tənqidi məqalələri, iqtibas və tərcümələrindən bəhs edən kitab.
Haqqında
XX əsr Azərbaycan ədəbiyyatı və ictimai fikir tarixinin ən parlaq və universal zəkalarından olan, “Hürriyyət əndəlibi” adlandırılan, yaradıcılığa başlayarkən özünə “Hadi” təxəllüsünü götürən (ərəbcə doğru yol göstərən, düz yola çağıran, bələdçi) və təxəllüsün daşıdığı mənalara bütün yaradıcılığı boyu sadiq qalan Məhəmməd Hadi Azərbaycan romantizminin inkişafında mühüm xidmətlər göstərmişdir. Kitaba 1905–1919-cu illərdə Bakıda nəşr olunmuş "Həyat", "Füyuzat", "Təzə həyat", "İttifaq", "Tərəqqi", "Səda", "İqbal", "İqdam", "Bəsirət", "Sovqat", "Açıq söz", "Azərbaycan", İstanbulda çıxan "Sabah", "Tənin" və "Məhtab" kimi mətbuat orqanlarından toplanmış, ərəb qrafikasından transliterasiya olunaraq tərtib olunan dörd bölmədən ibarət kitabın birinci – "Publistikası" bölməsinə 91, ikinci – "Nəsr əsərləri" bölməsinə 12, üçüncü – "Ədəbi-tənqidi məqalələri" bölməsinə 9, dördüncü — "İqtibas və tərcümələr" bölməsinə 13 əsər daxil edilmişdir. Əsərlər izah və şərhlər yazılmaq, mənbələri göstərilməklə xronoloji ardıcılıqla düzülmüş, dil və üslubu mümkün qədər qorunub saxlanılmışdır. Kitabın elmi məsləhətçisi akademik İsa Həbibbəyli, elmi redaktoru filologiya elmləri doktoru, professor Asif Rüstəmli, məsul redaktoru, toplayanı, ərəb qrafikasından transliterasiya edib çapa hazırlayanı, şərhlərin müəllifi filologiya elmləri doktoru, professor İslam Qəribli, Məhəmməd Hadinin əsərlərində ərəb dilində işlətdiyi, anlamını Azərbaycan dilində vermədiyi mətn və ifadələrin tərcüməçisi filologiya elmləri doktoru, professor İmamverdi Həmidov, Məhəmməd Hadinin əsərlərində fars dilində işlətdiyi, anlamını Azərbaycan dilində vermədiyi mətn və ifadələrin tərcüməçisi isə filologiya üzrə fəlsəfə doktoru Könül Hacıyevadır.
Əhəmiyyəti
Məhmməd Hadi irsinin böyük bir hissəsini təşkil edən publisistikası, bədii nəsri, ədəbi-tənqidi məqalələri, publisistik iqtibas və tərcümələri müxtəlif münasibətlərlə tədqiq olunsa da, indiyə kimi kitab halında nəşr olunmamış, ədəbi-elmi ictimaiyyətə çatdırılmamışdır. Müəllifin əsərlərinin II cildinə onun Azərbaycan və Türkiyə mətbuatında çıxan publisistik yazıları, nəsr əsərləri, ədəbi-tənqidi məqalələri, publisistik iqtibas və tərcümələri salınmışdır. İlk mənbələr əsasında ilk dəfə çap olunan bu əsərlər izah və şərhlər yazılmaq, mənbələri göstərilməklə xronoloji ardıcılıqla düzülmüş, dil və üslubu mümkün qədər qorunub saxlanılmışdır.
Məzmunu
Müəllifin publisistik və bədii-elmi yazılarında maraq doğuran ən başlıca keyfiyyət ondan ibarətdir ki, o moizə etmək, nəsihət verməkdənsə, əməl, məqsədə çatmaq üçün real iş görməyin lazım oluğunu bildirir, vətəndaşlarını dünyaya açıq gözlə baxıb təcəddüd, inkişaf əsri olan XX əsrlə ayaqlaşmağa çağırırdı. Məqalələrində maarif-mədəniyyət, məktəb və mətbuatın cəmiyyətin həyatında rolu, qadın və şəxsiyyət azadlığı, sənaye, tərəqqi, cəhalət və xurafatı törədən səbəblər və s. bu kimi məsələlərə münasibət bildirən və fikirlərini müqəddəs kitabımız olan Qurani-Kərimdən, hədislərdən, böyük şəxsiyyətlərin kəlamlarından gətirdiyi dəlillərlə qüvvətləndirməyə daha çox meyil edən Məhəmməd Hadi bir qayda olaraq yaradılmışların əşrəfi olan insana məhəbbət və ehtiramla yanaşır, onun müdafiəçisi qismində çıxış edir. Müəllifin publisistik, bədii və elmi əsərlərini, iqtibas və tərcümələrini sərf-nəzər etdikdən sonra belə bir qənaətə gəlirik ki, sənətin, elmin, ədəbiyyatın məna və əhəmiyyətini birinci növbədə azadlıq hərəkatına, mənəvi intibaha, milli şüurun inkişafına xidmətdə görən mütəfəkkir sönmüş, yatmış hiss və vicdanları oyatmağı, beyinləri nurlandırmağı sənətkarın başlıca vəzifə hesab etmişdir. Müşahidələr deməyə əsas verir ki, Şərqdə baş verən cahanşümul hadisələr, hürriyyət və bərabərlik problemləri onun əsərlərinin baş mövzusu olmuş və o, qələmin müqəddəs vəzifəsini milli ruhun dirçəlişinə, türkçülük dünyagörüşünün formalaşmasına xidmətdə görmüş, mətbuatdan bir tribuna kimi istifadə edərək onu narahat edən məsələlər barədə düşüncələrini davamlı şəkildə oxucular ilə bölüşmüş, insanı işıqlı, yüksək amallar uğrunda mübarizəyə səsləmişdir.
Niyaz Niftiyev
Niftiyev Niyaz Məmmədəli oğlu — tarixçi, jurnalist. Binəqədi qəsəbə bələdiyyəsinin sabiq sədri.
Adsız qiymətli kağızlar
Adsız qiymətli kağızlar — qiymətli kağız o halda adsız sayılır ki, ona əsasən borclu öhdəliyi bu qiymətli kağızı təqdim edən istənilən şəxsə icra etməyi öz üzərinə götürür.
Adsız qiymətli kağız - Sahibi haqqında heç bir yerdə qeydiyyat aparılmayan qiymətli kağızlar. Bu qiymətli kağızlar üzrə sahiblik hüququ müvafiq sertifikatı təqdim edən şəxsə aiddir. Anonimliyini saxlamaq istəyən investorlar üçün maraqlıdır. (Mülki Məcəllə Komentariyası)
Adsız səhmlər - Sahibi haqqında heç bir yerdə qeydiyyat aparılmayan səhmlər. Bu səhmlər üzrə sahiblik hüququ müvafiq sertifikata malik olan şəxsə aiddir. ABŞ və Böyük Britaniyada səhmlərin belə forması artıq sıradan çıxmışdır
Matt Hardi
thumbnail|right|190px
Matt Hardi — Peşəkar amerikan güləşçisi.
Həyatı
Matt Hardi 23 sentyabr 1974-cü ildə doğulub.
Faraman (En)
INSEE kodu — 01198.
Cöğrafiyası
Kommuna Paris şəhərinin 390 km cənub-şərqində, Lion şəhərindən 28 km şimal-şərqdə və Burk-an-Bres şəhərindən 35 km cənubda yerləşir.
Əhalisi
2010-ci ildə əhalinin sayı 681 nəfər təşkil edirdi.
İqtisadiyyatı
2010-cu ildə əmək qabiliyyətli 475 nəfər (15-64 yaş) arasında 373 nəfər iqtisadi cəhətdən, 102 nəfər fəaliyyətsizdir (fəaliyyət göstərici 78.5%, 1999-cu ildə 75.4%). 373 aktiv sakindən 358 nəfər (202 kişi və 156 qadın), 15 nəfəri işsizdir (7 kişi və 8 qadın). 102 hərəkətsiz 40 nəfər arasında şagird və ya tələbə, 28 nəfər təqaüdçü, 34 nəfər digər səbəblərə görə fəaliyyətsizdir.
Maddi istehsal
thumb|Avtomobillərin yığılması istehsalı Maddi istehsal — insanın və cəmiyyətin müəyyən tələbatlarını ödəyən maddi nemətlərin yaradılması ilə bilavasitə bağlı istehsal. Maddi istehsal qeyri-istehsal sahəsinə qarşı çıxır, maddi dəyərlərin istehsalını qarşısına məqsəd qoymur. Bu bölgü əsasən marksist nəzəriyyə üçün xarakterikdir.
Maddi istehsal maşın və texnologiyanın tətbiqinə, eləcə də insanlar arasında istehsal münasibətlərinə əsaslanır. Demək olar ki, cəmiyyətin texniki və texnoloji inkişafı insan ehtiyaclarının kəmiyyət və keyfiyyətcə artması hesabına baş vermiş və baş verir. Antropogen amil isə maddi istehsalın bir çox təbii proseslərin pozulmasına, yer səthinin geniş sahələrinin deqradasiyasına, havanın və suyun geniş miqyasda çirklənməsinə səbəb olmasına şərait yaradır. Ona görə də istehsal fəaliyyətinin həcminə və formalarına nəzarət edilməlidir.
Maddi istehsalın sahələrinin digər fəaliyyət növlərindən ayrılması (sosialist ölkələrində) ümumi ictimai məhsulun və milli gəlirin həcmini müəyyən etmək üçün həyata keçirilirdi. Bu sahələrin tərkibinə adətən sənaye, kənd təsərrüfatı və meşə təsərrüfatı, tikinti, nəqliyyat və rabitə, ticarət və ictimai iaşə, logistika və marketinq, tədarük və s. (nəşriyyat, kinostudiyalar, səsyazma müəssisələri, layihə təşkilatları, metal qırıntılarının tədarükü və xilası, yabanı bitkilərin, meyvələrin, göbələklərin, toxumların, otların yığılması və onların ilkin emalı, ovlanması). Bundan əlavə, maddi istehsala nəticələri birbaşa maddi nemətlərdə təcəssüm olunan belə elmi fəaliyyət də daxildir.
Ağası Məmmədov
Ağası Ağagül oğlu Məmmədov (1 iyun 1980; Bakı, Azərbaycan SSR) — Azərbaycanı və Türkiyəni təmsil edən boksçu. 1997–2001-ci illərdə Türkiyə, 2002–2004-cü illərdə isə Azərbaycan yığmasının heyətində çıxış edib.
Ağası Məmmədov 2004-cü ildə Yunanıstanın Afina şəhərində baş tutan XXVIII Yay Olimpiya Oyunlarının bürünc medalına sahib olub.
Ağası Məmmədov Azərbaycan idmanında xidmətlərinə görə 2004-cü ildə Azərbaycan Prezidenti İlham Əliyevin Sərəncamına əsasən "Tərəqqi" medalı ilə təltif edilib.
Həyatı
Ağası Məmmədov 1980-ci il iyunun 1-də Bakı şəhərində anadan olub.
1997-ci il: Dünya Çempionatında debüt
Ağası Ağagüloğlu 1997-ci ildə Macarıstanın Budapeşt şəhərində baş tutan Dünya Çempionatında mübarizə apardı. Bu turnir 17 yaşlı Ağası Ağagüloğlunun beynəlxalq səviyyədə birinci nüfuzlu turniri idi. Turnirin 1/8 final mərhələsində Ağası Ağagüloğlu Argentina nümayəndəsi Ömər Narvaez ilə üz-üzə gəldi. Gərgin idman mübarizəsi şəraitində baş tutan görüşdə Ağası Ağagüloğlu rəqibinə 5:6 hesabı ilə məğlub oldu və Dünya Çempionatında mübarizəsini dayandırdı.
1999-cu il: Dünya Çempionatında uğursuzluq
1999-cu ilin 20–28 avqustunda Ağası Ağagüloğlu növbəti dəfə Dünya Çempionatında mübarizə apardı. 2 il əvvəl uğursuzluqla üzləşən Ağası Ağagüloğlu bu səfər də turnirin birinci görüşündəcə məğlub oldu. Birləşmiş Ştatların Hyuston şəhərində baş tutan turnirin 1/8 final mərhələsində Ağası Ağagüloğlu Rumıniya nümayəndəsi Krinu Raisu Olteanuya 0:1 hesabı ilə məğlub oldu və Dünya Çempionatında mübarizəsini dayandırdı.
2000-ci il: Avropa çempionluğu
Ağası Ağagüloğlu 2000-ci ilin 12–22 mayında Finlandiyanın Tampere şəhərində baş tutan Avropa Çempionatında mübarizə apardı. Turnirin təsnifat mərhələsində Ağası Ağagüloğlu Bolqarıstan nümayəndəsi Neno Nanov ilə üz-üzə gəldi. Mayın 14-də baş tutan görüşdə Ağası Ağagüloğlu rəqibi üzərində 6:1 hesabı ilə qələbə qazandı və turnirin 1/4 final mərhələsinə adladı. Bu mərhələdə onun rəqibi Ukrayna nümayəndəsi Qennadi Ozarinsi oldu. Mayın 16-da baş tuta görşüşdə Ağası Ağagüloğlu rəqibinə 8:4 hesabı ilə qalib gəldi və Avropa Çempionatının yarım-final mərhələsinə adladı. Finala gedən yolda onun rəqibi Ermənistan nümayəndəsi Aram Ramazyan oldu. Mayın 18-də baş tutan görüşdə Ağası Ağagüloğlu rəqibi üzərində 8:4 hesabı ilə qələbə qazandı və Avropa Çempionatının final görüşünə vəsiqə qazandı. Həlledici görüşdə onun rəqibi Rusiya nümayəndəsi Rəhimqul Malaxbəyov oldu. Rəhimqul Malaxbəyov Dünya və Avropa Çempionatlarının qalibi, 1996-cı il Atlanta Olimpiadasının isə bürünc medalçısı olan titullu idmançı idi. Mayın 20-də baş tutan final görüşü gərgin idman mübarizəsi şəraitində baş tutdu. Nəticədə Ağası Ağagüloğlu rəqibi üzərində 6:4 hesabı ilə qələbə qazandı və Avropa Çempionatının qalibi oldu.
2000-ci ilin əsas turniri 15–30 sentyabrda Avstraliyanın Sidney şəhərində baş tutan XXVII Yay Olimpiya Oyunları oldu. Ağası Ağagüloğluun təsnifat mərhələsində rəqibi Çin nümayəndəsi Mai Kanqde oldu. Sentyabrın 16-da ba tutan görüşdə Ağası Ağagüloğlu rəqibinə 18:4 hesabı ilə qalib gəldi və olimpiadanın 1/8 final mərhələsinə adladı. Bu mərhələdə onun rəqibi Venesuela nümayəndəsi Nehomar Kermeno oldu. Bu görüşdə Ağası Ağagüloğlu rəqibi üzərində 12:4 hesabı ilə qələbə qazandı və olimpiadanın 1/4 final mərhələsinə adladı. Bu mərhələdə isə onun rəqibi Kuba nümayəndəsi Qillermo Rigondux oldu. Sentyabrın 26-da baş tutan görüşdə Ağası Ağagüloğlu rəqibinə 5:14 hesabı ilə məğlub oldu və Sidney Olimpiadasını beşinci pillədə başa vurdu.
2001-ci il: Dünya Çempionatında final
Ağası Ağagüloğlu 2001-ci ilin 2–10 iyununda Şimali İrlandiyanın Belfast şəhərində baş tutan Dünya Çempionatında mübarizə apardı. Ağası Ağagüloğlunun 1/16 final mərhələsində rəqibi Puerto-Riko nümayəndəsi Karlos Valsarsel oldu. İyunun 4-də baş tutan görüşdə Ağası Ağagüloğlu rəqibinə 26:4 hesabı ilə qalib gəldi və turnirin 1/8 final mərhələsinə adladı. Bu mərhələdə onun rəqibi Macarıstan nümayəndəsi Gyorgi Faras oldu. İyunun 5-də baş tutan görüşdə Ağası Ağagüloğlu rəqibi üzərində 24:8 hesabı ilə qələbə azandı və turnirin 1/4 final mərhələsinə adladı. Bu mərhələdə isə onun rəqibi İrlandiya nümayəndəsi Damin Kenna oldu. İyunun 7-də baş tutan həmin görüşdə Ağası Ağagüloğlu üçüncü raundunda rəqibi üzərində təmiz qələbə qazandı və Dünya Çempionatının yarım-final mərhələsinə adladı. Finala gedən yolda onun rəqibi Dominikan Respublikası nümayəndəsi Elio Rojas oldu. İyunun 8-də gərgin idman mübarizəsi şəraitində baş tutan görüşdə Ağası Ağagüloğlu rəqibinə 22:18 hesabı ilə qalib gəldi və Dünya Çempionatının final görüşünə vəsiqə qazandı. Həlledici görüşdə onun rəqibi Kuba nümayəndəsi Qillermo Rigondux oldu. Ağası Ağagüloğlu həmin rəqibinə bir il əvvəl olimpiada da məğlub olmuşdu. Gərgin idman mübarizəsi şəraitində baş tutan görüşdə Ağası Ağagüloğlu rəqibinə 24:30 hesabı ilə məğlub oldu və Dünya Çempionatını gümüş medalla başa vurdu.
Daha sonra Ağası Ağagüloğlu 2–15 sentyabrda Tunis şəhərində baş tutan XIV Aralıq dənizi Oyunlarında mübarizə apardı. Finala gedən yolda bütün rəqiblərinə qalib gələn Ağası Ağagüloğlu həlledici görüşdə Tunis nümayəndəsi Həsən Classi üzərində qələbə qazandı və XIV Aralıq dənizi Oyunlarının qalibi oldu.
2002-ci il: Azərbaycana gəlişi
2002-ci ildə Ağası Məmmədov Türkiyədən Azərbaycana gəldi və beynəlxalq turnirlərdə Azərbaycan bayrağı altında çıxış eləməyə başladı. Ağası Məmmədovun birinci turniri 12–22 iyulda Rusiyanın Perm şəhərində baş tutan Avropa Çempionatı oldu. Turnirin 1/8 final mərhələsində Ağası Məmmədov Ermənistan nümayəndəsi Arutyun Tovmasyan ilə üz-üzə gəldi. İyulun 14-də baş tutan görüşdə Ağası Məmmədov rəqibi üzərində 12:8 hesabı ilə qələbə qazandı və turnirin 1/4 final mərhələsinə adladı. Bu mərhələdə isə onun rəqibi Belarus nümayəndəsi Xavaji Xatsiqov oldu. İyulun 16-da baş tutan görüşdə Ağası Məmmədov rəqibinə 11:22 hesabı ilə məğlub oldu və Avropa Çempionatını beşinci pillədə başa vurdu.
2003-cü il: Dünya çempionluğu
Ağası Məmmədov 2003-cü ilin 6–12 iyulunda Tailandda baş tutan Dünya Çempionatında mübarizə apardı. Ağası Məmmədovun 1/16 final mərhələsində rəqibi Makao nümayəndəsi Li Va Kun oldu. İyulun 6-da baş tutan görüşdə Ağası Məmmədov rəqibinə 24:2 hesabı ilə qalib gəldi və turnirin 1/8 final mərhələsinə adladı. Bu mərhələdə onun rəqibi Kuba nümayəndəsi Qillermo Rigondux oldu. Ağası Məmmədov bundan əvvəl 2000 və 2001-ci illərdə Qillermo Rigonduxa məğlub olmuşdu. İyulun 8-də gərgin idman mübarizəsi şəraitində baş tutan görüşdə isə Ağası Məmmədov rəqibi üzərində 16:14 hesabı ilə qələbə azandı və turnirin 1/4 final mərhələsinə adladı. Bu mərhələdə isə onun rəqibi Tacikistan nümayəndəsi Sohib Usarov oldu. İyulun 10-da baş tutan həmin görüşdə Ağası Məmmədov rəqibinə 18:10 hesabı ilə qalib gəldi və Dünya Çempionatının yarım-final mərhələsinə adladı. Finala gedən yolda onun rəqibi Bolqarıstan nümayəndəsi Detelin Dalaliyev oldu. İyulun 11-də baş tutan görüşdə Ağası Məmmədov rəqibinə 22:15 hesabı ilə qalib gəldi və Dünya Çempionatının final görüşünə vəsiqə qazandı. Həlledici görüşdə onun rəqibi Rusiya nümayəndəsi Qennadi Kovalev oldu. Final görüşündə Ağası Məmmədov rəqibinə 18:8 hesabı ilə qalib gəldi və Dünya Çempionatının qalibi oldu. Bununla da Ağası Məmmədov bu idman növü üzrə Dünya Çempionatının qalibi olan birinci azərbaycanlı idmançı oldu.
2004-cü il: Afina Olimpiadasında bürünc
Ağası Məmmədov 2004-cü ilin 18–28 fevralında Xorvatiyanın Pula şəhərində baş tutan Avropa Çempionatında mübarizə apardı. Ağası Məmmədov turnirin 1/8 final mərhələsində Çexiya nümayəndəsi İvan Duna ilə üz-üzə gəldi. Fevralın 22-də gərgin idman mübarizəsi şəraitində baş tutan görüşdə Ağası Məmmədov rəqibinə 22:24 hesabı ilə məğlub oldu və 1/4 final mərhələsinə adladı. Bu mərhələdə onun rəqibi Fransa nümayəndəsi Əli Həllab oldu. Fevralın 25-də baş tutan görüşdə Ağası Məmmədov rəqibinə 28:40 hesabı ilə məğlub oldu və mübarizəsini dayandırdı.
2004-cü ilin əsas turniri avqustda baş tutacaq Olimpiya Oyunları idi. Afina Olimpiadasına lisenziya 4. AIBA Avropa Olimpiya Təsnifat Turnirinin finalçılarına verildi. 26 aprel-1 mayda Azərbaycanda baş tutan turnirdə Ağası Məmmədov da mübarizə apardı. Nəticədə finala gedən yolda bütün rəqiblərinə qalib gələn Ağası Məmmədov olimpiya lisenziyasının sahibi oldu. Formal final görüşündə isə o, Belarus nümayəndəsi Xavaji Xatsiqova qalib gəldi.
Alisa Battenberq
Viktoriya Alisa Yelizaveta Yuliya Mariya fon Battenberq — Battenberq sülaləsindən olan Almaniya şahzadəsi, Yunanıstan və Danimarka şahzadəsi Andreyin həyat yoldaşı, Edinburq hersoqu şahzadə Filipin anası, Birləşmiş Krallıq kraliçası II Yelizavetanın qayınanası.
Kraliça Viktoriyanın nəvəsinin qızı olan Alisa Vindzor qəsrində anadan olmuş və Birləşmiş Krallıq, Almaniya və Maltada böyümüşdür. Mənşəcə Hessen şahzadəsi olan Alisa Hessen-Darmştadt sülaləsinin morqanatik qolu olan Battenberq ailəsinin üzvü idi. O, anadangəlmə kar idi. Alisa 1903-cü ildə Yunanıstan və Danimarka şahzadəsi Andrey ilə evləndikdən sonra ərinin tərzini mənimsəyərək Yunanıstan və Danimarka prinsesi Andrey olmuşdur. O, 1917-ci ildə Yunanıstan kral ailəsinin əksəriyyətinin sürgün edilməsinə qədər Yunanıstanda yaşamışdır. Alisa bir neçə ildən sonra Yunanıstana qayıtmış, lakin sonra əri Türkiyə–Yunanıstan müharibəsi (1919–1922) zamanı ölkənin məğlubiyyətində qismən günahlandırılmış və ailə 1935-ci ildə Yunanıstan monarxiyasının bərpa edilməsinə qədər yenidən ölkəni tərk etmək məcburiyyətində qalmışdır.